Talað er um Tunglið sem plánetu í fræðum stjörnuspekinnar , plánetu tilfinninga og heimilis . Hún er einnig sú pláneta sem stýrir krabbanum ( 21. júní – 22. júlí ) sem er einmitt merki umönnunar , tilfinninga og fjölskyldu . Tunglmerkið okkar getur skýrt fyrir okkur hvernig og af hverju við bregðumst við aðstæðum og fólki á ákveðinn hátt en ég hef ávallt litið á stjörnuspekina sem sjálfsþekkingartól fyrst og fremst . Hafir þú upplýsingar um fæðingarár þitt og afmælisdag er ekkert mál að finna út í hvaða merki Tunglið situr í þínu stjörnukorti . Þessi tengill leiðir þig inn á reiknivél og svona lítur formið út sem þú fyllir inn í . Skjáskot . Þú fyllir þessar reiti út til þess að komast að því hvert þitt tunglmerki er . Hér getur þú séð hvernig tilfinningar birtast í þínu tunglmerki Tungl í hrúti Þú ert fljót / ur upp og fljót / ur niður . Það er mikill tilfinningahiti í þér og þú ert með stórt skap . Fljótfærni og hvatvísi þegar kemur að því að bregðast við aðstæðum og fólki ef eitthvað brennur á þér . Tilfinningalega þarftu á athafnasemi og áskorunum að halda . Undir miklu álagi finnst þér gott að demba þér í verkefni eða draga þig algjörlega í hlé . Þú elskar sterkt og hatar sterkt . Þú hlærð þegar þú hlærð og grætur þegar þú grætur . Þú ert ekki viðkvæm / ur eða hörundsár þótt þú sért tilfinningamanneskja . Tungl í nauti Tilfinningalega þarftu á munúð , þægindum og öryggi að halda . Fjárhagslegt öryggi veitir þér tilfinningalega vellíðan sem og rútína og skipulag . Breytingar eru þér erfiðar og þú vilt helst búa á sama stað alltaf og þekkja sama fólkið sem lengst . Tilfinningar þínar eru jarðbundnar og stabílar . Þú ert blíð / ur og hefur þörf fyrir að njóta . Góður matur , góð tónlist , falleg föt og góð efni … já , já , já og já . Tungl í tvíbura Þú ert eirðarlaus og þér leiðist auðveldlega . Þú þarft á stöðugri vitsmunalegri örvun að halda . Það er bók á náttborðinu , þú lærir með tónlist í gangi , þú þarft að hafa mörg járn í eldinum á sama tíma og fullt af mögulegum tækifærum í boði . Ef það er leiðinlegt , ekkert að gerast og ekkert til að hlakka til er allt vonlaust . Tungl í krabba Þú hefur miklar og sterkar tilfinningar sem eiga sér stundum ekki stoð í raunveruleikanum . Þú hefur samt mjög innsæi og getur lesið fólk og þá allra helst þarfir þess og líðan . Þú hefur þörf fyrir að annast ástvini þína og eiga þér öruggan og traustan griðarstað , heimili þitt krabbaskelina . Hjarta þitt er viðkvæmt og til að verja það lokar þú á aðstæður og fólk sem þú treystir ekki . Tungl í ljóni Þú þarft veislur , gleði , gaman , leiki og sköpun til að ná tilfinningalegu jafnvægi . Þú ert skemmtilegur félagsskapur því þú nærist á því að gleðja og skemmta öðrum . Þér líður vel með að vera miðpunktur athyglinnar og sækir í viðurkenningu og hrós . „ Sjáðu mig , er ég ekki að standa mig vel ? “ Ef að þú ert of lengi í kringum neikvæðni , depurð og veikindi áttu það á hættu að ljónshjartað dofni talsvert . Tungl í meyju Tilfinningalegt jafnvægi þitt felst í röð og reglu á öllum sviðum . Innan heimilis , vinnu og þegar kemur að þér sjálfri / sjálfum . Líkami og sál þurfa að vera í algjöru jafnvægi og góðu flæði til að þér líði vel en undir álagi og stressi áttu það til að veikjast auðveldlega . Hreinlæti gerir geðheilsu þinni gott . Tilfinningar þínar geta verið mjúkar og blíðar . Tungl í vog Friður , fegurð og samhljómur eru nauðsynlegir þættir þegar kemur að hugarró þinni og vellíðan . Undir stressi og álagi þarftu að komast í umhverfi sem er fallegt og kyrrlátt . Ljótleiki eins og rifrildi , ósanngirni og brussugangur fer mjög illa í þig . Þú þrífst vel þegar þú átt gott félagslíf og vex og dafnar í samböndum . Þú þarft á reglulegu hrósi og aðdáun að halda . Þú þráir tilfinningalegt jafnvægi . Tungl í sporðdreka Tilfinningar þínar eru ákafar , ástríðufullar , sterkar og dramatískar . Þú FINNUR . Þú finnur fyrir lífinu . Þú ert listamaður sem skapar nær eingöngu út frá ástarsorg og ljótleika heimsins . Þegar þú upplifir ástarsorg finnur þú allstaðar til . Í líkama og sál , öllum frumum . Stundum glímir þú við erfiðar tilfinningar eins og öfundsýki . Þú ert djúpur brunnur visku af því að þú hefur reynt svo margt á eigin skinni . Tungl í bogmanni Ferðalög efla þig og lækna stress . Þú þarft ekki mikið til að líða vel . Þú sérð fremur lausnir en hindranir . Ef þú nærir ekki þekkingarþorsta þinn og þörf fyrir að upplifa og sjá heiminn getur þú orðið eirðarlaus og leið / ur . Þú þarft einnig mikið sjálfstæði og frelsi . Heimurinn og ferðataskan er heimili þitt . Á meðan öryggi og stöðugleiki næra tilfinningar margra veitir rótleysi og óútreiknanleiki þér vellíðan . Allt er mögulegt og allt er háð breytingum . Tungl í steingeit Þér líður tilfinningalega vel þegar þú upplifir þig duglega / n . Þú tryggir tilfinningalegt öryggi þitt með skipulagi og fastri rútínu . Þér líður vel þegar þú finnur að þú ert að ná árangri . Þú þarft einnig að vera athafnasöm / samur . Að eiga við tilfinningar þykir þér ekkert sérstaklega auðvelt en þær geta verið bældar . Þá veita völd og góð þjóðfélagsstaða þér ró í hjartað . Þú átt erfitt með að greina tilfinningar þínar . Hefur satt að segja ekki mikinn áhuga á því og það er allt í lagi . Þú ert hugsuður og vilt fremur horfa á lífið út frá rökfærslu og hlutleysi , átt það til að vera köld / kaldur og áttar þig jafnvel ekki á því . Þú ert engu að síður vinaleg / ur , skrítin blanda . Frelsisþörf þín er mikil og sjálfstæði veitir þér tilfinningalegt jafnvægi . Ef að þú upplifir að þrengt sé að þér átt þú það til að fjarlægjast . Dýra - og mannvernd snertir þig djúpt . Tungl í fiskum Tilfinningar þínar eru óútreiknanlegar , eina stundina ertu köld / kaldur og þá næstu ertu eitt með heiminum . Þú verður borðið sem þú situr við og manneskjan sem þú talar við . Þú býrð yfir gífurlegri samkennd . Stundum verður næmni þín of mikil byrði og þú finnur fyrir þyngslum eða þunglyndi . Þú hefur stórt og lítið hjarta á sama tíma . Tilfinningalega þarftu á dagdraumum og list að halda .